Сбогом, Pajero! - ᐉ Автомобилни новини, статии и информация | ФАКТИ.БГ
Публикувана: 24 Април, 2019 17:03
48 КОМЕНТАРА | ВИДЯНА 15413
Ръководството на Mitsubishi Motors обяви, че е взело решение да преустанови производството на Pajero. Последният екземпляр от легендарния всъдеход ще слезе от конвейера през август.
Японската компания ще се прости с култовия модел със специална ограничена серия, наречена Final Edition. От нея ще бъдат произведени 700 бройки, които ще се отличават с богато серийно оборудване, а купувачите им ще получат часовник Citizen с логото на Mitsubishi.
Pajero Final Edition ще бъде снабден с релси за покрива, електрически люк, кожена тапицерия, климатик и осветени прагове. Клиентите ще могат да избират между перлена, сребриста, черна или двуцветна боя със светла долна и тъмна горна част на каросерията.
Последното Pajero ще се оборудва само с 3.2-литров турбодизел с мощност 190 к.с. Скоростната кутия ще бъде автоматик с пет предавки, а задният диференциал ще бъде блокируем. Базовата цена на Final Edition ще бъде $40 500 (€36 184).